14/12/2022 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2022/51787.- Aprobación das bases do VI Concurso “Quero Cantar” de música infantil e xuvenil

Coa intención de promocionar e difundir o uso da lingua galega e a creatividade poética e musical, a Deputación da Coruña convoca o VI Concurso “Quero Cantar” de música infantil e xuvenil de acordo coas seguintes Pode participar calquera grupo ou solista que presente a maqueta dunha canción en galego, con letra e música orixinais e inéditas, que non fosen publicamente difundidas antes por ningún tipo de soporte nin canle. En función das idades establécense as seguintes categorías: Idade: ata 12 anos Número máximo de compoñentes: 12 Para esta categoría permítese que, incluída no límite de 12 compoñentes, participe unha persoa que supere o límite de idade, que non poderá ser a voz solista, e sempre que o grupo sexa de máis de 2 membros. Idade: de 13 a 16 anos Número máximo de compoñentes: 12 Para a categoría B, igualmente dentro do límite de 12 participantes, permítese un número indeterminado de excepcións ao límite de idade inferior, sempre que este número non chegue ao 50% de membros totais do grupo. O límite de idade enténdese en referencia á data de publicación destas bases no Boletín Oficial da Provincia. A autoría da letra e a música da canción debe ser da persoa solista ou dos membros do grupo que a presenten. Establécense os seguintes premios: *Gravación da maqueta en estudio profesional. *Gravación dun videoclip da canción gañadora *Material musical (instrumentos, equipamento.) e/ou produtos culturais en galego (libros, discos, cine, xogos.) por valor de 1500,00 €. *Gravación da maqueta en estudio profesional. *Participación no programa formativo que se explica no anexo. *Gravación dun videoclip da canción realizada no programa formativo. *Material musical (instrumentos, equipamento.) e/ou produtos culturais en galego (libros, discos, cine, xogos.) por valor de 1500,00 €. *Gravación da maqueta en estudio profesional *Material musical (instrumentos, equipamento.) e/ou produtos culturais en galego (libros, discos, cine, xogos.) por valor de 1000,00 €. *Gravación da maqueta en estudio profesional *Material musical (instrumentos, equipamento.) e/ou produtos culturais en galego (libros, discos, cine, xogos.) por valor de 500,00 €. O prazo de presentación de solicitudes de participación comezará ao día seguinte da publicación desta convocatoria no Boletín Oficial da Provincia e rematará o 15 de marzo de 2023. As solicitudes presentaranse de xeito telemático na sede electrónica da Deputación da Coruña, a través da plataforma de tramitación electrónica da Deputación (SUBTEL). Dado que a tramitación será telemática, quen presente a solicitude deberá dispoñer dun único enderezo electrónico de contacto durante a tramitación do expediente, ao que se dirixirán as comunicacións. Excepcionalmente, e de xeito xustificado, poderá modificar este enderezo inicial, sempre e cando se lle notifique a circunstancia pertinente á Deputación. Deberase dispor de certificado dixital. Tanto a solicitude coma o resto da documentación deberán estar asinadas pola persoa que presente a solicitude. A presentación telemática producirá plenos efectos xurídicos, sempre que a solicitude sexa presentada dentro do prazo establecido na plataforma citada. Non se terán por presentadas as solicitudes que se acheguen noutros rexistros. Serán rexeitadas automaticamente as solicitudes que conteñan documentos electrónicos que incorporen código malicioso ou dispositivo susceptible de afectar a integridade ou seguridade do sistema, omitan documentos esixidos, no se cubran os campos requiridos como obrigatorios ou cando conteñan incongruencias ou omisións que impidan o seu tratamento. Documentación que se debe presentar: 1.- Maqueta da composición en formato audio (Mp3) ou audiovisual (Mp4) dunha duración máxima de 5 minutos 2.- Letra da canción en PDF. Opcionalmente, tamén a partitura.3.- Relación de compoñentes do grupo, indicando nome e apelidos, idade, función dentro do grupo (instrumento, voz, composición) e acompañada con fotocopia do DNI ou, no seu caso, do libro de familia.4.- Breve biografía do grupo, que pode presentarse en soporte escrito, acompañada dunha fotografía, ou en soporte audiovisual.5.- Documento de aceptación das bases do concurso e de cesión dos dereitos de imaxe (exclusivamente para os fins relacionados co concurso) que deberá estar asinado polas persoas integrantes do grupo, ou polos seus pais/nais, titores ou representantes legais, no caso dos menores. As persoas que asinen en representación de menores deben xuntar tamén fotocopia do seu documento de identidade.6.- Acreditación do nomeamento da persoa representante do grupo no que se especifique o alcance da dita representación (presentación telemática da solicitude e sinatura electrónica de toda a documentación necesaria para a súa tramitación). 7.- Declaración de consentimento expreso para o tratamento dos datos persoais que constan na solicitude para a participación no VI Concurso “Quero Cantar” de música infantil e xuvenil, de conformidade co establecido na Lei Orgánica 3/2018, de 5 de decembro de Protección de Datos Persoais e garantía dos dereitos dixitais. Hanse nomear dous xurados, un para cada unha das fases do certame. Ambos estarán presididos pola persoa que ocupe a Presidencia da Deputación ou persoa en que delegar, de acordo co seguinte: O xurado estará composto por cinco persoas de recoñecido prestixio no ámbito musical. O xurado comporase de 6 alumnas e alumnos de educación primaria e ESO (tres por cada unha das categorías) con formación musical. As funcións de secretaría exerceraas o secretario da Corporación, ou a funcionaria ou funcionario en que delegar. Para a composición dos dous xurados respectarase a presenza equilibrada de mulleres e homes, en cumprimento do disposto no Capítulo I, artigo 5.2d do Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade. As persoas que integren o xurado estarán sometidas ao deber de abstención nos casos sinalados no artigo 23 da Lei 40/2015, do 1 de outubro, de réxime xurídico do sector público. A composición dos xurados daranse a coñecer, con anterioridade á súa reunión, na páxina web da Deputación (www.dacoruna. gal), co fin de que se poidan interpor, se é o caso, os recursos legais pertinentes. Os xurados actuarán en pleno, sendo necesaria a asistencia da maioría simple dos seus membros. Para os efectos da validez da súa constitución será aplicado o disposto no Art.17 da Lei 40/2015, do 1 de outubro, de réxime xurídico do sector público. As deliberacións serán secretas e delas serán estendidas as actas correspondentes. A proposta que formule o xurado será obxecto da resolución da Presidencia, que resolverá a súa aprobación. O fallo do xurado será inapelable e será dado a coñecer na páxina web da Deputación. O concurso desenvolverase de acordo co seguinte procedemento: Todas as cancións presentadas correctamente e que cumpran cos requisitos establecidos nas bases someteranse á valoración dun primeiro xurado que atenderá aos criterios que a continuación se sinalan, ponderados cun máximo de 20 puntos: Calidade artística da música: ata 10 puntos Calidade artística da letra: ata 10 puntos Os tres primeiros clasificados de cada categoría pasarán á fase final. O domingo 23 de abril de 2023 terá lugar no Teatro Colón da Coruña unha gala na que os tres grupos de cada categoría que pasasen da fase anterior deben interpretar a súa canción. A Deputación resérvase o dereito a cambiar a data se é necesario. Na actuación da gala cada un dos grupos interpretará a canción presentada na maqueta e unicamente por causa debidamente xustificada pode ser admitida algunha variación nas persoas que compoñan o grupo en relación con aquelas que formasen parte del ata esa data, sempre respectando as condicións de idade. A organización do concurso facilitaralles aos grupos que accedan á gala o equipo de son, escenario e equipo de iluminación; tamén fixará os horarios das probas de son e da actuación de cada un dos grupos. Todas as voces deben ser interpretadas en directo e sen uso de ferramentas de modificación vocal. Tocante á música, permítese a utilización de elementos pregravados para aqueles xéneros en que habitualmente se utilizan (hip hop, electrónica.) ou para fusións de calquera xénero con electrónica, pero non como medio para substituír instrumentistas. Cada un dos que participen nesta fase recibirán a cantidade de 200 € en concepto de indemnización por axudas de custo e gastos de desprazamento. Os titulares das obras musicais presentadas, a través da aceptación das bases deste concurso, outorgan unha licenza non exclusiva, gratuíta e intransmisible á Deputación da Coruña, aos centros educativos tanto públicos coma privados, así como ás asociacións ou organismos con fins sociais e culturais e que carezan de ánimo de lucro, nos termos do artigo 50 da Lei de propiedade intelectual, o Real decreto lexislativo 1/1996, do 12 de abril. Os dereitos cedidos son os de reprodución, distribución, comunicación pública en todas as súas modalidades, incluída a de posta a disposición, e o dereito de sincronización. O ámbito territorial da cesión alcanza todos os países do mundo e a duración será de 5 anos. A finalidade desta licenza non exclusiva atende ao espírito deste certame de dinamización da creatividade infantil e xuvenil, promoción das obras presentadas e dinamización da lingua galega. A participación nesta convocatoria supón a total aceptación destas bases. Os datos subministrados teñen a finalidade de poder tramitar esta convocatoria e están protexidos pola Lei Orgánica 3/2018, de 5 de decembro de Protección de Datos Persoais e garantía dos dereitos dixitais O responsable do tratamento dos datos é a Deputación Provincial da Coruña, e o encargado será a empresa contratada pola Deputación Provincial para coordinar o concurso, no caso de se contratar. A lexitimación para o tratamento dos datos persoais contidos nesta solicitude é o consentimento que o asinante outorga á Deputación Provincial coa súa firma. No caso de que sexa denegado o consentimento para o tratamento dos datos persoais, non poderá presentarse ao Concurso por imposibilidade de tramitación da solicitude. O destinatario dos datos é a Deputación Provincial que non cederá datos a terceiros, salvo obriga legal. Os datos facilitados conservaranse ata a finalización da tramitación da convocatoria. As persoas que participen na convocatoria teñen os dereitos a acceder, rectificar ou suprimir datos erróneos, solicitar a limitación do tratamento dos seus datos así como opoñerse ou retirar o consentimento e solicitar a portabilidade dos mesmos en calquera momento. Estes dereitos poderán exercerse perante as oficinas centrais da Deputación sitas na Av. Porto da Coruña, 2, 15003 A Coruña ou ben a través de medios electrónicos, dirixindo un correo ao enderezo delegadodeprotecciondedatos@dacoruna. gal. Pode consultar a política de privacidade da Deputación na dirección//www.dacoruna. gal/avisos/politica-privacidade. O Programa formativo Quero Cantar 2022-23 fai parte do premio que se outorga á proposta vencedora na categoría xuvenil da mesma edición do certame, e consta dos seguintes apartados: Titorización por parte dun ou dunha artista de recoñecida traxectoria na música galega para o desenvolvemento dunha canción. O grupo ou solista que resulte seleccionado debe achegar a idea para unha canción en estado inicial. Durante un período de catro semanas e durante dúas horas semanais desenvolverase a titorización de xeito presencial, nos horarios e no espazo que de común acordo se establezan entre ambas as partes. A función da titoría será transmitir tanto os seus coñecementos na creación musical e poética, para asesorar o grupo no desenvolvemento da canción, como a súa experiencia nos diversos aspectos que implica o desenvolvemento dunha carreira musical. A persoa titora terá tamén un papel interpretativo, vocal ou instrumental, na posterior gravación da canción. Este período previo de formación e desenvolvemento da canción culminará durante unha fin de semana de convivencia no Pazo de Mariñán entre a persoa ou persoas que compoñan a proposta seleccionada e a persoa encargada da titorización. Durante esta fin de semana realizarase un último ensaio coa canción creada; asistirase a un estudio profesional para a gravación do tema e realizarase un obradoiro complementario sobre sonorización. Formación práctica de 3 horas de duración enfocada ao coñecemento e manexo do equipamento de sonorización necesario para ofrecer un concerto. Este obradoiro terá un desenvolvemento fundamentalmente práctico e participativo no que se tratarán contidos como os equipos de amplificación e microfonía ou o procesado de son. O obxectivo é que os participantes adquiran uns coñecementos básicos para seleccionar e manexar este equipamento. Desde a tarde do venres ata a tarde do domingo da fin de semana de formación presencial, as e os participantes aloxaranse no Pazo de Mariñán, en Bergondo. Na tarde do venres realizarase nas propias instalacións do pazo o último ensaio, de cara á gravación do tema que se producirá o sábado nos estudios seleccionados para o efecto. O domingo pola mañá destinarase á realización do obradoiro de sonorización. A actividade remata na tarde do domingo, logo da visita guiada pola parte histórica do pazo. Os gastos derivados do aloxamento en Mariñán así como os do transporte ao estudio son asumidos pola Deputación provincial. Os desprazamentos ata Mariñán e de regreso aos domicilios familiares son por conta das e dos participantes. A Deputación tamén porá aos dispor dos participantes un servizo de monitorado para o seu acompañamento durante esta fin de semana. Ao igual que o establecido para as cancións que se graven tras o certame, os titulares da obra musical creada ao abeiro deste programa, a través da aceptación das bases deste concurso, outorgan unha licenza non exclusiva, gratuíta e intransmisible á Deputación da Coruña, aos centros educativos tanto públicos coma privados, así como ás asociacións ou organismos con fins sociais e culturais e que carezan de ánimo de lucro, nos termos do artigo 50 da Lei de propiedade intelectual, o Real decreto lexislativo 1/1996, de 12 de abril. Os dereitos cedidos son o de reprodución, distribución, comunicación pública en todas as súas modalidades, incluída a de posta a disposición, e o dereito de sincronización. O ámbito territorial da cesión alcanza todos os países do mundo e a duración da cesión será de 5 anos. A finalidade desta licenza non exclusiva atende ao espírito deste certame de dinamización da creatividade infantil e xuvenil, promoción das obras presentadas e dinamización da lingua galega. A Coruña, 12 de decembro de 2022. O presidente, A secretaria, Valentín González Formoso Amparo Taboada Gil